Diari Oficial de la Generalitat Valenciana


Sumari del DOGV 556, del 30-03-1987 (1987/808459)

ORDRE de 24 de febrer de 1987, de la Conselleria d'Agricultura i Pesca, per la qual s'estableixen i regulen subvencions per millorar la qualitat dels olis produïts per les almasseres-cooperatives de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/24/(4)/dof/vci/html**

### Dades del document

Número de DOGV
:   556

Data del DOGV
:   30-03-1987

Secció del DOGV
:   DISPOSICIONS GENERALS

Número del document
:   1987/808459


Data del document
:   24-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 24 de febrer de 1987, de la Conselleria d'Agricultura i Pesca, per laqual s'estableixen i regulen subvencions per millorar la qualitat dels olis priduïts per les almàsseres-cooperatives de la Comunitat Valenciana.  
El Decret 198/1985, de 23 de desembre, del Consell de la Generalitat Valenciana, disposa l'aprovació de diverses accions conduents a la modernització del sector agrari valencià.   
La producció d'oli d'oliva representa un dels principals recursos econòmics de les comarques de secà de la Comunitat Valenciana. Com a conseqüència d'això i per tal de modernitzar, protegir i valorar adequadament la producció d'aquests olis, patrimoni de les dites comarques i per tant de la societat i de l'economia valenciana, hom està estimulant la signatura de Protocols entre la Conselleria d?Agricultura i Pesca i les Cooperatives de les comarques de l'interior, en els quals s'acorda d'engegar un programa global i coherent per a la millora de la producció, elaboració i comercialització dels olis d'oliva, per tal d'aconseguir-ne una qualitat major.   
En atenció d'aquests motius, i d'acord amb el que estableix la Disposició final Primera del Decret 198/1985, de 23 de desembre,   
ORDENE:   
Article primer  
Per la present Ordre s'estableix durant la campanya 1986-1987 una línia de subvencions per a la producció de l'oli d'oliva, per les almàsseres- cooperatives, sempre que reunesquen els requisits següents:   
a) L'oli ha de ser d'oliva verga i sense mescla de cap tipus. Haurà d'ésser emmagatzemat dins l'almàssera- cooperativa en dipòsits únics i identificats, i no podrà ser mesclat amb altres olis de característiques diferents per a la posterior comercialització.   
b) Haurà de reunir les característiques fiques de qualitat determinades pel Reial Decret 308/1983, de 25 de gener, pel qual s'aprova la Reglamentació Tècnico- Sanitària d'Olis Vegetals Comestibles, en allò referent a l'índex de peròxids i K-270.   
c) El grau d'acidesa de l'oli verga obtingut, expressat en àcid oleic, haurà de ser inferior a 1º.   
Article segon  
Les sol·licituds per a l'obtenció de les subvencions contemplades en la present Ordre hauran de ser tramases a la Conselleria d'Agricultura i Pesca abans del 30 de maig de 1987.   
L'almàssera- cooperativa sol·licitant haurà d'acreditar-ne el compliment de les obligacions fiscals i amb la Seguretat Social.   
Article tercer  
La subvenció que s'atorgue no podrà exedir de 20 pts. per quilogram d'oli verga obtingut, ni superar la quantia de 2.000.000 pts per almàssera- cooperativa.   
Article quart  
La subvenció es concedirà a l'almàssera- cooperativa sol·licitant, que s'encarregarà de distribuir-la entre els socis, d'acord amb les quantitats d'olives aportades per cadascun. Aquesta distribució haurà de ser acreditada mitjançant una relació nominal dels socis beneficiaris, junt amb les quantitats percebudes per cadascun en aquest concepte, en la qual es farà constar la declaració signada de veracitat del president de l'entitat.   
Article cinqué  
Només podran sol·licitar aquesta subvenció aquelles almàsseres- cooperatives que hagen signat un Protocol amb la Conselleria d'Agricultura i Pesca amb la finalitat de millorar la producció i elaboració dels olis produïts a la Comunitat Valenciana.   
Article sisé  
La quantitat mínima a produir per una almàssera- cooperativa per tenir accés a les anàlisis de control i a la subvenció serà com a mínim de 1000 quilògrams d'oli. Aquestes anàlisis seran realitzades a petició de l'almàssera- cooperativa, una vegada aconseguida la quantitat mínima fixada, sense perjudici dels controls de qualitat que la Conselleria considere necessari de realitzar amb posterioritat.   
Article seté  
Per a la realització dels controls de qualitat se'n prendran almenys dues mostres. Una s'analitzarà mitjançant el Servei competent, a instància de la Conselleria, i l'altra quedarà com a testimoni. La cooperativa, per pròpia iniciativa, podrà realitzar al seu càrrec els controls i les anàlisis que considere corresponents.   
Article vuité  
Una vegada realitzades les anàlisis pertinents, l'almàssera- cooperativa sol·licitant podrà procedir a la comercialització del l'oli objecte de la subvenció, sense perjudici del control previ de volum i qualitat que la Conselleria, d'acord amb l'article sisé, puga realitzar sobre l'oli que hom pretenga comercialitzar.   
Article nové  
Les subvencions seran atorgades a proposta del Secretari del Consell Rector del Protocol i previ informe favorable de l'Institut de Cooperativisme Agrari Valencià.   
Article desé  
Les subvencions a què fa referència aquesta Ordre seran pagades amb càrrec als crèdits per a transferències de capital del Programa de l'Institut de Cooperativisme Agrari Valencià, continguts en l'Estat de Despeses per a 1987 del Pressupost de la Generalitat Valenciana.   
DISPOSICIO FINAL  
Aquesta Ordre vigirà el dia de la publicació al Diari Oficial de la Generalitat Valenciana.   
València, 24 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI